इंस्पेक्टर से भी पूछताछ की गयी. डिप्टी सीएमइ जांच रिपोर्ट पूर्व-मध्य रेलवे को सौंपेंगे. बता दें कि सहरसा स्पेशल ट्रेन शनिवार को दोपहर में अकबरनगर से बिना सिग्नल रवाना हो गयी. ट्रेन हादसा होने से बाल-बाल बची थी. घटना के कारण ड्राइवर एसएस राय व गार्ड सुशील कुमार को निलंबित कर दिया गया है. निलंबन की कार्रवाई मालदा डीआरएम की रिपोर्ट पर समस्तीपुर डिवीजन स्तर से की गयी. स्पेशल ट्रेन का ड्राइवर व गार्ड सहरसा स्टेशन के हैं. इस कारण मालदा रेल डिवीजन स्तर से सीधी कार्रवाई नहीं की जा सकी. ड्राइवर ने गलती स्वीकार की थी. भागलपुर सीआइ को लिखित माफीनामा दिया गया था. घटना के कारण ट्रेन लगभग दो घंटे 13 मिनट तक एडवांस सिग्नल पर रुकी रही थी. ट्रेन से ड्राइवर व गार्ड को उतार कर भागलपुर से भेजकर दूसरे ड्राइवर व गार्ड को तैनात किया गया. इसके बाद ट्रेन को प्रस्थान कराया गया था डिप्टी सीएमइ ने लिया ट्रेन ड्राइवर की लिखित राजीनामा की कॉपी : डिप्टी सीएमइ ने स्थानीय स्तर की अभी तक की रिपोर्ट की कॉपी ली. उन्होंने ट्रैफिक इंस्पेक्टर की मेगा ब्लॉक रिपोर्ट, रेल चिकित्सक की ब्रेथ एनालाइजर रिपोर्ट व दोनों ड्राइवरों की लिखित राजीनामा की कॉपी भी ली. वहीं ड्यूटी पर जाने से पहले ड्राइवर व गार्ड को मिली एनओसी रिपोर्ट की कॉपी भी ली है. कई और पर गिर सकती है गाज : सहरसा स्पेशल ट्रेन के गार्ड व ड्राइवर को निलंबित तो कर दिया गया है मगर, अब भी इस घटना में कई लोगों की भूमिका संदिग्ध है. जांच में कई रेलवे अधिकारियों व कर्मचारियों की बयान कलमबद्ध किया गया है. अभी कई और लोगों पर भी गाज गिर सकती है.